**1. Teknologispørgsmål**

* Hvilke parametre på serveren og PI’erne skal du bruge, for at kunne sætte en socketforbindelse op?

*Hvis vi laver klienten i Java, så skal den bruge et objekt af Socket-klassen, som tager en ip-adresse og en port som parameter, til at skabe forbindelsen. Men det er ikke nok til at kunne sende og modtage data – her har den også brug for DataInputStream-objekt og et DataOutputStream-objekt.*

*En Raspberry Pi bruger python, så serveren skal også laves i python. Serveren skal også bruge en socket for at skabe forbindelse, som tager imod parametrene AF\_INET, som betyder det er en ipv4-adresse, og SOCK\_STREAM, som betyder det er en TCP-forbindelse. Derefter skal ip-adressen og portnummeret tilknyttes ved at kalde ”bind(host, port)” på socket og til sidst startes serveren ved at kalde ”listen()” på socket.*

* Hvilke lag i OSI-7 lags modellen indgår disse parametre, og hvad er disse lags funktion i netværksstakken?

*Socketforbindelser er på lag 3 i OSI-modellen, som er netværkslaget, fordi der bliver skabt en forbindelse med ipv4-protokollen. Denne protokol sørger for at data bliver sendt til den rigtige adresse.*

*Det er også lag 4, som er transportlaget, fordi der bliver skabt en TCP-forbindelse, hvor data omdannes til en TCP-pakke, der bliver sendt afsted fra Pi’en og modtaget af Java-klienten.*

* Hvilket operativsystem anvender en PI oftest, og hvilken familie af operativsystemer hører dette OS til i?

*Raspberry Pi bruger oftest Rasbian operativsystemet, som er baseret på Linux.*

**2. Teknologispørgsmål**

* Hvilken netværkstype vil du bruge til at forbinde sensor-systemet til ip netværket, og hvorfor?

*Jeg vil bruge et WAN (Wide Area Network)*

* Hvad er fordele og ulemper ved denne netværkstype, i forhold til alternativerne?

*Fordelene ved WAN er, at Pi’en skal placeres i en bil, så den skal kunne forbindes trådløst til nettet. Derudover dækker WAN et stort område, så jeg kan skalerer netværkets størrelse ift. hvor jeg forventer at skulle køre hen med bil.*